CELEX: 32019D0219(01)
Language: et
Date: 2019-02-15 00:00:00
Title: Komisjoni rakendusotsus, 15. veebruar 2019, 2019. ja 2020. aasta tööprogrammi rahastamise ja vastuvõtmise kohta eesmärgiga rakendada teatavate loomataudide ja taimekahjurite vastu võitlemiseks erakorralisi meetmeid

19.2.2019   
               
               
                  ET
               
               
                  Euroopa Liidu Teataja
               
               
                  C 66/11
               
            
         KOMISJONI RAKENDUSOTSUS,
         15. veebruar 2019,
         2019. ja 2020. aasta tööprogrammi rahastamise ja vastuvõtmise kohta eesmärgiga rakendada teatavate loomataudide ja taimekahjurite vastu võitlemiseks erakorralisi meetmeid
         (2019/C 66/10)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, (1) (edaspidi „finantsmäärus“) eriti selle artiklit 110,
         võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (2) eriti selle artikli 36 lõiget 4,
         ning arvestades järgmist:
         
                     (1)
                  
                  
                     Selleks et tagada erakorraliste meetmete rakendamine teatavate loomataudide ja taimekahjurite vastu võitlemiseks, on vaja vastu võtta mitmeaastane rahastamisotsus, mis on aastate 2019–2020 mitmeaastaseks tööprogrammiks. Määruse (EL, Euratom) 2018/1046 („finantsmäärus“) artiklis 110 on kehtestatud üksikasjalikud reeglid rahastamisotsuste suhtes.
                  
               
                     (2)
                  
                  
                     On asjakohane lubada toetuste andmist ilma konkursikutseta ja näha ette selliste toetuste andmise tingimused.
                  
               
                     (3)
                  
                  
                     On vaja lubada hilinenud makselt viivise tasumise nõudmist vastavalt finantsmääruse artikli 116 lõikele 5.
                  
               
                     (4)
                  
                  
                     Selleks et tööprogrammi saaks rakendada paindlikult, on asjakohane lubada teha muudatusi, mida ei tohiks lugeda oluliseks finantsmääruse artikli 110 lõike 5 kohaldamisel.
                  
               
                     (5)
                  
                  
                     Määruse (EL) nr 652/2014 artiklis 6 on sätestatud, et liikmesriikidele võib anda kõnealuse määruse artikli 5 lõigetes 1–3 sätestatud maksimummäärade ulatuses toetusi meetmete jaoks, mis on võetud, kui kinnitust on leidnud mõne kõnealuse määruse artikli 7 kohaselt loetletud loomataudi esinemine, tingimusel et meetmeid kohaldati viivitamata ja järgiti liidu asjakohase õiguse kohaldatavaid sätteid. Liikmesriikidele, kolmandatele riikidele ja rahvusvahelistele organisatsioonidele võib anda toetusi ka kaitsemeetmete jaoks, mis on võetud olukorras, kus mõni kõnealuse määruse artikli 7 või 10 kohaselt loetletud loomataudidest või zoonoosidest esineb või levib kolmandas riigis või liikmesriigis ja ohustab otseselt terviseolukorda liidus.
                  
               
                     (6)
                  
                  
                     Määruse (EL) nr 652/2014 artiklis 16 on sätestatud, et liikmesriikidele ja rahvusvahelistele organisatsioonidele võib kõnealuse määruse artiklis 17 sätestatud tingimustel anda määruse artikli 5 lõigetes 1–3 sätestatud maksimummäärade ulatuses toetusi selliste meetmete jaoks, mille eesmärk on taimekahjurite likvideerimine, nende leviku takistamine ja kaitse nende leviku eest.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON TEINUD JÄRGMISE OTSUSE:
         
            Artikkel 1
            Tööprogramm
            Käesolevaga võetakse lisas esitatud kujul vastu mitmeaastane rahastamisotsus, mis kujutab endast aastate 2019–2020 mitmeaastast tööprogrammi, mille alusel rakendatakse teatavate loomataudide ja taimekahjurite vastu võitlemiseks erakorralisi meetmeid.
         
         
            Artikkel 2
            Liidu rahaline toetus
            Liidu maksimaalne rahaline toetus programmi rakendamiseks on eelarve täitmise 2019. aastal 50 000 000 eurot ja eelarve täitmise 2020. aastal 20 000 000 eurot ning seda rahastatakse liidu üldeelarve järgmistele eelarveridadele kirjendatud assigneeringutest:
            
                        a)
                     
                     
                        2019. aastaks, eelarverida 17 04 04: 50 000 000 eurot;
                     
                  
                        b)
                     
                     
                        2020. aastaks, eelarverida 17 04 04: 20 000 000 eurot.
                     
                  Esimeses lõigus nimetatud assigneeringud võivad hõlmata ka hilinenud makse eest tasumisele kuuluvat viivist.
            Käesoleva otsuse rakendamise eelduseks on, et liidu 2020. aasta üldeelarves on assigneeringud kättesaadavad pärast seda, kui eelarvepädevad institutsioonid on selle eelarve vastu võtnud.
            Vastavalt määruse (EL) nr 652/2014 artiklile 5 on liidu rahaline toetus 50 %, 75 % või 100 %, mis määratakse kindlaks iga toetusesaaja puhul eraldi.
         
         
            Artikkel 3
            Paindlikkuse klausel
            Konkreetsetele meetmetele ettenähtud eraldiste kumulatiivseid muudatusi, mis ei ületa 20 % käesoleva otsuse artikli 2 esimeses lõigus sätestatud liidu aastasest maksimaalsest rahalisest toetusest, ei käsitata olulisena finantsmääruse artikli 110 lõike 5 kohaldamisel, kui need muudatused ei mõjuta märkimisväärselt meetmete olemust ega tööprogrammi eesmärki.
            Vastutav eelarvevahendite käsutaja võib kohaldada esimeses lõigus osutatud muudatusi. Sellised muudatusi kohaldatakse kooskõlas usaldusväärse finantsjuhtimise ja proportsionaalsuse põhimõttega.
         
         
            Artikkel 4
            Toetused
            Toetusi võib anda ilma konkursikutseta vastavalt lisas esitatud tingimustele. Toetusi võib anda lisas osutatud asutustele, kes valitakse välja vastavalt lisa punktile 2.1.
         
         
            Brüssel, 15. veebruar 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 193, 30.7.2018, lk 1.
         
            (2)  ELT L 189, 27.6.2014, lk 1.
      
      
         
            LISA
            2019. ja 2020. aasta tööprogramm, mille alusel rakendatakse teatavate loomataudide ja taimekahjurite vastu võitlemiseks erakorralisi meetmeid
            1.   Sissejuhatus
            
            Euroopa Parlamendi ja nõukogu 15. mai 2014. aasta määruse (EL) nr 652/2014 artiklis 2 esitatud eesmärkide alusel sisaldab käesolev tööprogramm rahastatavaid meetmeid ja eelarve jaotust aastateks 2019 ja 2020 eelarve otsese täitmise raames rakendatavate toetuste tarvis.
            a)   Õiguslik alus
            
                        Euroopa Parlamendi ja nõukogu 15. mai 2014. aasta määrus (EL) nr 652/2014
                     
                  Eelarverida
            
                        17 04 04
                     
                  Taotletavad eesmärgid
            
                        Kooskõlas määruse (EL) nr 652/2014 artiklitega 6 ja 16 loomataudide ja taimekahjurite vastu võitlemiseks erakorraliste meetmete rakendamine.
                     
                  Oodatavad tulemused
            
                        Komisjoni oodatavad tulemused seoses meetmetega, millele on osutatud jaotises „Taotletavad eesmärgid“, on loomataudide ja taimekahjurite edasise leviku vältimine ning kui need esinevad liidu territooriumil, siis nende kiire likvideerimine.
                     
                  2.   Toetused
            
            Käesoleva tööprogrammi alusel toetuste andmiseks ettenähtud eelarvevahendite kogusumma on 2019. aastal 50 000 000 eurot ja 2020. aastal 20 000 000 eurot.
            2.1.   Erakorralised meetmed teatavate loomataudide ja taimekahjurite vastu võitlemiseks – konkursikutseta toetused
            
            Taotlejate liik, kellele otsetoetuste andmine on suunatud
            
                        
                                    a)
                                 
                                 
                                    Asutustele, kes on finantsmääruse artiklis 58 osutatud alusaktis kindlaks määratud toetusesaajatena, või asutustele, kelle on oma vastutusel määranud liikmesriigid, kui kõnealused liikmesriigid on alusaktiga kindlaks määratud toetusesaajatena.
                                 
                              
                                    b)
                                 
                                 
                                    Asutustele, kellel on de iure või de facto monopol, või asutustele, kelle on oma vastutusel määranud liikmesriigid, kellel on de iure või de facto monopol.
                                 
                              
                                    c)
                                 
                                 
                                    Erilaadsete meetmete jaoks, mida võib rakendada ainult teatavat tüüpi asutus oma tehnilise pädevuse, kõrge spetsialiseerituse taseme või haldusvolituste tõttu, tingimusel et asjaomased meetmed ei kuulu konkursikutse raamesse.
                                 
                              
                  Nende meetmete kirjeldus, mida rahastatakse finantsmääruse artikli 195 alusel ilma konkursikutseta antavatest toetustest
            
                        
                                    a)
                                 
                                 
                                    Määruse (EL) nr 652/2014 artiklis 6 on sätestatud, et liikmesriikidele võib anda kõnealuse määruse artikli 5 lõigetes 1–3 sätestatud maksimummäärade ulatuses toetusi meetmete jaoks, mis on võetud, kui kinnitust on leidnud mõne kõnealuse määruse artikli 7 kohaselt loetletud loomataudi esinemine, tingimusel et meetmeid kohaldati viivitamata ja järgiti liidu asjakohase õiguse kohaldatavaid sätteid. Liikmesriikidele, kolmandatele riikidele ja rahvusvahelistele organisatsioonidele võib anda toetusi ka kaitsemeetmete jaoks, mis on võetud olukorras, kus mõni kõnealuse määruse artikli 7 või 10 kohaselt loetletud loomataudidest või zoonoosidest esineb või levib kolmandas riigis või liikmesriigis ja ohustab otseselt terviseolukorda liidus.
                                 
                              
                                    b)
                                 
                                 
                                    Määruse (EL) nr 652/2014 artiklis 16 on sätestatud, et liikmesriikidele ja rahvusvahelistele organisatsioonidele võib kõnealuse määruse artiklis 17 sätestatud tingimustel anda määruse artikli 5 lõigetes 1–3 sätestatud maksimummäärade ulatuses toetusi selliste meetmete jaoks, mille eesmärk on taimekahjurite likvideerimine, nende leviku takistamine ja kaitse nende leviku eest.
                                 
                              
                                    c)
                                 
                                 
                                    Määruse (EL) nr 652/2014 artikli 3 lõikes 2 on sätestatud, et liikmesriikide pädevatele asutustele toetuste määramisel käsitatakse neid kindlaksmääratud toetusesaajatena määruse (EL, Euratom) 2018/1046 artikli 195 punkti c tähenduses. Selliseid toetusi võib anda ilma konkursikutseta.
                                 
                              
                                    d)
                                 
                                 
                                    Kooskõlas määruse (EL) nr 652/2014 artikli 6 lõikega 5 võib komisjon anda liidu rahalist toetust biopreparaatide varude või vaktsiinidooside hankimiseks, kui mõne kõnealuse määruse I ja II lisas loetletud loomataudi või zoonoosi esinemine või levik kolmandas riigis või liikmesriigis võib ohustada liitu.
                                 
                              
                  Rakendamine
            
                        Rakendab tervise ja toiduohutuse peadirektoraat
                     
                  Rahastamiskõlblikud kulud
            
                        Vastavalt määruse (EL) nr 652/2014 artiklile 8 kaetakse liidu rahalisest toetusest järgmised loomataudide vastu võitlemisel tekkinud kulud:
                        
                                    a)
                                 
                                 
                                    kulud, mis tulenevad tapetud või hukatud loomade väärtuse hüvitamisest omanikele;
                                 
                              
                                    b)
                                 
                                 
                                    loomade hukkamise või tapmise kulud ja sellega seotud tarnspordikulud;
                                 
                              
                                    c)
                                 
                                 
                                    kulud, mis tulenevad hävitatud loomsete toodete väärtuse hüvitamisest omanikele, taudikahtluse tekkimisele või kinnituse leidmisele vahetult eelnenud turuväärtuse piires;
                                 
                              
                                    d)
                                 
                                 
                                    kulud, mis tulenevad põllumajandusettevõtete ja seadmete puhastamisest, desinsektsioonist või desinfitseerimisest ning mis põhinevad patogeeni epidemioloogial ja tunnustel;
                                 
                              
                                    e)
                                 
                                 
                                    kulud, mis tulenevad saastunud sööda transpordist ja hävitamisest, ja kui saastunud seadmeid ei ole võimalik desinfitseerida, ka nende hävitamisest;
                                 
                              
                                    f)
                                 
                                 
                                    kulud, mis on tingitud vaktsiinide ja peibutussöötade ostmisest, säilitamisest, haldamisest või jaotamisest ning vaktsineerimisest enesest, kui komisjon on teinud otsuse või andnud heakskiidu selliseks tegevuseks;
                                 
                              
                                    g)
                                 
                                 
                                    kulud, mis tulenevad rümpade transpordist ja kõrvaldamisest;
                                 
                              
                                    h)
                                 
                                 
                                    nõuetekohaselt põhjendatud erandjuhtudel:
                                    
                                                i)
                                             
                                             
                                                proovide võtmise kulud;
                                             
                                          
                                                ii)
                                             
                                             
                                                katsete tegemise kulud;
                                             
                                          
                                                iii)
                                             
                                             
                                                teadlikkuse suurendamise kampaaniate kulud;
                                             
                                          
                                                iv)
                                             
                                             
                                                muud taudi likvideerimise jaoks olulised kulud, sõltuvalt patogeeni epidemioloogiast ja tunnustest.
                                             
                                          
                              Vastavalt määruse (EL) nr 652/2014 artiklile 18 kaetakse liidu rahalisest toetusest järgmised taimekahjurite vastu võitlemisel tekkinud kulud:
                        
                                    a)
                                 
                                 
                                    meetmetega otseselt seotud personali kulud, olenemata personali staatusest, samuti seadmete rentimise, äratarvitatavate asjade ja muu vajaliku materjali, töötlemisvahendite, proovide võtmise ja laboriuuringutega seotud kulud;
                                 
                              
                                    b)
                                 
                                 
                                    kolmandate isikutega meetmete osaliseks teostamiseks sõlmitud teenuslepingute kulud;
                                 
                              
                                    c)
                                 
                                 
                                    kulud seoses hüvitistega ettevõtjatele või omanikele, kes tegelevad taimede, taimsete saaduste ja muude objektide töötlemise, hävitamise ja kõrvaldamisega ning valduste, maa, vee, mulla, kasvusubstraatide, rajatiste, masinate ja seadmete puhastamise ning desinfitseerimisega;
                                 
                              
                                    d)
                                 
                                 
                                    alates 1. jaanuarist 2017 kulud seoses omanikele hävitatud taimede, taimsete saaduste ja muude objektide väärtuse hüvitamisega pärast direktiivi 2000/29/EÜ artiklis 16 osutatud meetmete võtmist, vastavate taimede, taimsete saaduste ja muude objektide turuväärtuse piires, mis oleks saadud, kui neid meetmeid ei oleks võetud; võimalik jääkväärtus arvatakse hüvitisest maha;
                                 
                              
                                    e)
                                 
                                 
                                    nõuetekohaselt põhjendatud erandjuhtudel:
                                    
                                                i)
                                             
                                             
                                                teadlikkuse suurendamise kampaaniate kulud;
                                             
                                          
                                                ii)
                                             
                                             
                                                muud kulud, mis on olulised taimekahjuri likvideerimise või leviku takistamise jaoks või on seotud taimekahjuri leviku takistamiseks võetud täiendavate kaitsemeetmetega, sõltuvalt patogeeni epidemioloogiast ja tunnustest.
                                             
                                          
                              
                  Toetuste andmise kriteeriumid
            
                        Liidu rahalise toetuse andmise kriteeriumid on järgmised:
                        
                                    a)
                                 
                                 
                                    liidu asjakohase õiguse nõuete järgimine;
                                 
                              
                                    b)
                                 
                                 
                                    kavandatud meetmete olulisus loomataudide ja taimekahjurite ennetamise või likvideerimise suhtes.